CELEX: C2004/118/02
Language: da
Date: 2004-04-30 00:00:00
Title: Domstolens dom (Sjette Afdeling) af 29. april 2004 i sag C-372/97, Den Italienske Republik mod Kommissionen for De Europæiske Fællesskaber (Statsstøtte — Vejgodstransport — påvirkning af samhandelen mellem medlemsstater og fordrejning af konkurrencen — betingelser for en undtagelse fra forbuddet i EF-traktatens artikel 92, stk. 1 (efter ændring nu artikel 87, stk. 1, EF) — bestående støtte eller ny støtte — proportionalitetsprincippet og princippet om beskyttelse af den berettigede forventning — begrundelse)

30.4.2004   
            
            
               DA
            
            
               Den Europæiske Unions Tidende
            
            
               C 118/1
            
         
      DOMSTOLENS DOM
   
   (Sjette Afdeling)
   af 29. april 2004
   i sag C-372/97, Den Italienske Republik mod Kommissionen for De Europæiske Fællesskaber (1)
   
   (Statsstøtte - Vejgodstransport - påvirkning af samhandelen mellem medlemsstater og fordrejning af konkurrencen - betingelser for en undtagelse fra forbuddet i EF-traktatens artikel 92, stk. 1 (efter ændring nu artikel 87, stk. 1, EF) - bestående støtte eller ny støtte - proportionalitetsprincippet og princippet om beskyttelse af den berettigede forventning - begrundelse)
   (2004/C 118/02)
   Processprog: italiensk
   I sag C-372/97, Den Italienske Republik (befuldmægtigede: I.M. Braguglia, bistået af O. Fiumara) mod Kommissionen for De Europæiske Fællesskaber (befuldmægtigede: P. Nemitz og P. Stancanelli, bistået af M. Moretto), og med valgt adresse i Luxembourg, hvorunder der er nedlagt påstand om delvis annullation af Kommissionens beslutning 98/182/EF af 30. juli 1997 angående den støtte, som Friuli-Venezia Giulia-regionen (Italien) har ydet til regionens vejgodstransportvirksomheder (EFT 1998 L 66, s. 18), har Domstolen (Sjette Afdeling), sammensat af præsidenten V. Skouris, som fungerende formand for Sjette Afdeling, og dommerne J.N. Cunha Rodrigues, J.-P. Puissochet og R. Schintgen og F. Macken (refererende dommer), generaladvokat: S. Alber, justitssekretær: ekspeditionssekretær M.-F. Contet, den 29. april 2004 afsagt dom, hvis konklusion lyder således:
   
               1)
            
            
               Det er ufornødent at træffe afgørelse om påstanden om annullation af artikel 2 og 5 i Kommissionens beslutning 98/182/EF af 30. juli 1997 angående den støtte, som Friuli-Venezia Giulia-regionen (Italien) har ydet til regionens vejgodstransportvirksomheder, for så vidt Kommissionen i disse bestemmelser erklærer den støtte ulovlig, der er ydet fra den 1. juli 1990 til virksomheder, der udelukkende udfører lokal, regional eller national transport.
            
         
               2)
            
            
               I øvrigt frifindes Kommissionen.
            
         
               3)
            
            
               Den Italienske Republik og Kommissionen bærer deres egne omkostninger.
            
         
      (1)  EFT C 387 af 20.12.1997.